Irodalom 12. tankönyv

Raktári szám: FI-501021201/1

Tanmenetjavaslat

RUGALMAS

Készítette: Szolnoki Tibor



# Bevezetés

Kedves Pedagógus! Tisztelt Kolléga/Kollegina!

Engedje meg, hogy a tanmenet szerzőjeként az alábbi szakmai ajánlással hívjam fel a figyelmét néhány, de annál fontosabb változásra!

Mindenekelőtt arra, hogy a közoktatás egészében a prioritások megváltoztak: már nem annyira a kerettantervi szabályozókhoz kell igazodnia, amikor éves tanmenetét elkészíti, hanem pedagógusként, szaktanárként elsősorban az adott tanulócsoport adottságaihoz és képességeihez.

A szakmai-politikai környezet gyors változásai – némileg a korábbi reformfolyamattal szembemenve akár – lehetővé teszik az Ön szakmai-pedagógiai tevékenységének nagyobb fokú autonómiáját, személyiségéből, pedagógiai hitvallásából fakadó elveinek szabadabb érvényesülését – mindamellett, hogy pl. az Önnek választásra felkínált normál vagy akár a rugalmas tanmeneten jottányit is változtatna.

Mindezekből fakadóan nemcsak a szabadsága, hanem a felelőssége is megnő: akár az esetleges minősítés vagy tanfelügyelet esetében Önnek számot kell adnia arról, hogy szakmai tervező dokumentumai mennyire tükrözik a konkrét körülményeket: a pedagógiai programban megfogalmazott elvárásokat, a tanulócsoport sajátosságait, az Ön szakmai igényességét, a reflektivitást és a folyamatos önfejlesztést.

Ez a tanmenet az OFI tizenkettedikes irodalom tankönyvének átdolgozás utáni változatához készült.

Alapvető célja, hogy a jelenlegi tantárgyi rendszer és óraszámok mellett a pedagógusok szélesebb jogkört kapjanak ahhoz, hogy helyi szinten alkalmazkodhatnak tanulócsoportjaik és az egyes tanulóik előzetes tudásához, képességeihez és tanulási tempójához**.**

Jelen tanmenet iránymutatást nyújt abban a tekintetben, hogy ezt a rugalmas adaptálást hogyan végezzék olyképp, hogy a NAT-ban, illetve az érettségi követelményekben megfogalmazottak ne sérüljenek, mindazonáltal a tankönyv használhatósága, a kerettanterv koherenciája megmaradjon.

Az egyénre (szaktanárra, osztályra) szabás során javasoljuk az alábbiakat:

– a pedagógusok – a NAT figyelembevételével – térjenek el a kerettantervi téma- vagy tematikus egységekhez (továbbiakban: témakörök) rendelt óraszámoktól akkor és amennyiben, ha az adaptálás ezt szükségessé teszi;

– a témakörökben szereplő témák egy részét súlytalanítsák, akár el is hagyhatják, ha úgy ítélik meg, hogy egyes tanulócsoportok esetében ez a megoldás biztosíthatja inkább az alapkészségek és kulcskompetenciák fejlesztését, a tanulás végső eredményességét;

– bármely más témát beiktathatnak, ha annak közös vagy egyéni feldolgozása jobban segíti a tanulókat a kulcskompetenciák elsajátításában;

– az adaptálást jelen tanmeneten vezessék át, szintúgy a megvalósítás során szerzett tapasztalataikat (reflexiók).

– A javasolt változások nem feltétlenül érintik az iskolák helyi tanterveit, a tantárgyi rendszert, így azok minden évfolyamon bevezethetők, illetve érvényesíthetők 2018 szeptemberében.

Jelen formájában a rugalmas tanmenet a kiemeléssel is üzen: **a megvastagított témák – zöld háttérrel - megfelelnek a NAT és az érettségi vizsgakövetelményeknek, s már a kívánt mértékben csökkentettek (ezek törlése inkonzisztenciát okozhat),** míg a fehér háttérre írt részek tetszőlegesen helyettesíthetők a szaktanár belátása, szakmai felkészültsége, a tanulói csoport készségei és szükségletei szerint annak tudatában, hogy a tanórák száma kötött.

A tanmenet szakmai ajánlás, de változatlan formájában is megfelel a tanmenettel szemben támasztott követelményeknek.

A tanmenet szerkesztésének elveiről:

A rugalmas tanmenet az ún. Normál változat alternatívája, annak súlytalanítása, ill. arányainak eltolása a gyakorlás, a rendszerezés, a tudás elmélyítését szolgáló képességfejlesztés javára és érdekében. Jelen formájában szakmai ajánlás, vannak prioritásai, de azok nincsenek kőbe vésve – a szaktanár legjobb belátása szerint változtathat rajta alapvető céljai érdekében.

Kifejezett és számszerűsített elvárásként fogalmazódott meg az új anyagrészt közlő órák 25-30 %-os csökkentése változatlan számú éves óraszám mellett. Ebből fakadóan elkerülhetetlen lett bizonyos irodalomtörténeti (helyi) érdekű tudásanyagok elhagyása a képességfejlesztés

kiemelt szempontja miatt.

Mindkét tanmenet – ideértve a normál változatot is – szorosan igazodik az OFI újgenerációs tankönyveinek újszerű szerkezetéhez, aminek megértése végett célszerű a bevezető fejezetét tanulmányozni. Az újgenerációs tankönyvek tárgyköreihez digitális segédanyagok is hozzáférhetők lesznek – ezek is beépíthetők az adaptált tanmenet készítésekor, de jelen (központi) szakmai ajánlás ettől értelemszerűen el kell, hogy tekintsen.

Külön figyelmet érdemelnek a műelemzés-központú fejezetek: ezek értő olvasása, közös feldolgozása, mintegy az értelmezés értelmezése nagyon hasznos lehet a kimeneti vizsgakövetelményként támasztott adott szempontú vagy összehasonlító műértelmezéseket elváró érettségi írásbeli szövegalkotás tekintetében.

Jó munkát! Sok sikert! a tanmenet szerzője

|  |  |  |  |
| --- | --- | --- | --- |
| **Témák** | **Új tananyag feldolgozása** | **Képességfejlesztés, összefoglalás,**  **gyakorlás, ellenőrzés** | **Teljes**  **óraszám**  **93 óra** |
| Világirodalom a XX. században | **9** | **12** | **21** |
| Magyar irodalom a II. világháborúig | **9** | **13** | **22** |
| Magyar irodalom 1945 után | **9** | **11** | **20** |
| A közelmúlt magyar irodalmából | 7 | **7** | **14** |
| Matúra – felkészülés az érettségire | **8** | **8** | **16** |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| Világirodalom a XX. században | | | | |
| **1.** | **Az avantgárd** | Ismeretek rendszerezése, felidézése, kibővítése: a modernizmus fogalma és korszakai;  Az u. klasszikus vagy elő-modernség ismétlése.  A rendszerező, ismétlő óra lehetséges tere lehet a kooperatív technikák alkalmazásának. | A tanulási képesség fejlesztése:  verbális és nem verbális információk célszerű gyűjtésének, szelekciójának, rendszerezésének, kritikájának és felhasználásának gyakorlása. | Előzetes tudás: a klasszikus modernség és irányzatai: szimbolizmus, parnasszizmus, impresszionizmus. |
| **2.** | **Az izmusok** | Az irányzatok feldolgozása kiselőadás formában is lehetséges:  futurizmus, expresszionizmus, szürrealizmus: néhány szemelvény az egyes irányzatok dokumentumaiból, illetve néhány irodalmi alkotásból.  A jellemzően nem irodalmi irányzatok (kubizmus, konstruktivizmus, dada, stb.) néhány célkitűzése, formajegye. | Vázlat alapján különböző műfajú szövegek alkotása,  önálló jegyzetkészítés.  Az összefoglalás önálló alkalmazása (pl.: a lényeg kiemelése, időrend követése, adatok rendszerezése, álláspontok elkülönítése).  A tanuló meggyőzően be tudja mutatni a tanult irodalomtörténeti korszakok és stílusirányzatok sajátosságait.  Képes a századelő világirodalmában tájékozódni alkotók, irányzatok szerint. | Más forrásból szerzett ismeretanyag, választott szemelvény a szöveggyűjteményből az avantgárd köréből. |
| **3.** | **Apollinaire** | Az óra feladata: Apollinaire az *Égöv* és a *Kikericsek* c. költeménye alapján képet alkotni a modern francia lírikus újszerűségéről. | A lírai beszédmód változatainak értelmezése; korszakra jellemző beszédmódok néhány jellegzetes alkotásának összevetése.  Irodalmi kultúra, az irodalmi művek értelmezése:  a tanuló képes különböző korban keletkezett alkotások tematikai, poétikai szempontú értelmezésére, összevetésére. | Epikus szabadvers és kalligramma. |
| **4.** | ***A Mirabeau-híd*** | Apollinaire ***A Mirabeau-híd* c. költeményének magyar műfordításai – összehasonlítás az alábbi szempontok szerint:**  **1. a fordítás - ferdítés;**  **2. ritmikai-nyelvi különbségek;**  **3. képek, alakzatok** | Irodalmi kultúra, az irodalmi művek értelmezése:  A költői nyelvhasználat összetettségének felismerése, a grammatikai eszközök funkciójának értelmezése.  A tanuló tisztában van a műfordítás elvi problémáival – különös tekintettel a modern költészet alkotásaira; az óra alkalmas a fejlesztés eredményességének mérésére a korábbi évfolyam hasonló feladatértési illetve –megoldási szintjéhez képest. | ***A Mirabeau-híd* magyar fordításai a szöveggyűjteményben.** |
| **5.** | **Arckép a modernség világirodalmából** | Marcel Proust, Paul Claudel, James Joyce, Virginia Woolf egy választott művének egy részletének tanulmányozása alapján az egyediségük, újszerűségük, látásmódjuk megfogalmazása. | Irodalmi kultúra, az irodalmi művek értelmezése:  a költői nyelvhasználat összetettségének felismerése, a grammatikai eszközök funkciójának értelmezése  Az önálló olvasóvá válás támogatása, felkészítés a tanulói szerző- és műválasztásokra, a választott művek önálló feldolgozására és megosztására. | Választott szemelvény elemzése. |
| **6.** | **Franz Kafka** | Kafka *Az átváltozás* c. elbeszélésének közös elemzése, értelmezése a tankönyvi lecke és feladatai mentén. | A művek műfaji természetének megfelelő szöveg-feldolgozási eljárások, megközelítési módok alkalmazása.  Irodalmi kultúra, az irodalmi művek értelmezése:  a tanuló megismeri a 20. századi irodalom néhány meghatározó tendenciáját;  ismer néhány jellemző, jelentős 20. századi epikus művet, részletet. | *Az átváltozás* |
| **7.** | **Franz Kafka** | Kafka *Az átváltozás* c. elbeszélésének közös elemzése, értelmezése a tankönyvi lecke és feladatai mentén. | A művek műfaji természetének megfelelő szöveg-feldolgozási eljárások, megközelítési módok alkalmazása.  Irodalmi kultúra, az irodalmi művek értelmezése:  a tanuló megismeri a 20. századi irodalom néhány meghatározó tendenciáját;  ismer néhány jellemző, jelentős 20. századi epikus művet, részletet. | *Az átváltozás* |
| **8.** | **Thomas Mann** | A *Mario és a varázsló* c. „tragikus úti élmény” elemzése és értelmezése alapján képet alkotunk a Nobel-díjas német író humanizmusáról, hagyományos epikus szerkesztéséről és stílusáról | Az ítélőképesség, az erkölcsi, az esztétikai és a történeti érzék fejlesztése:  a tanuló képes az irodalmi művekben megjelenő álláspontok azonosítására, követésére, megvitatására, összehasonlítására, eltérő vélemények megértésére, újrafogalmazására. | *Mario és a varázsló* |
| **9.** | ***Thomas Mann üdvözlése*** | József Attila ismert alkalmi versének Thomas Mann-képe; a Nobel-díjas német világirodalmi nagyság és a nyugatosok által is kevésre becsült magyar költő szellemtestvéri gesztusai; az olasz fasizmus és a német nácizmus képei.  Lehetséges kooperáció, differenciálás. | A jelentéstulajdonítás során kapcsolatkeresés az európai és a magyar irodalom nagy hagyományaival, kódjaival.  Egy alkalmi vers értelmezése tágabb kontextusban – történelmi miliő, „költőnk és kora”: lehetséges írói és költői ars poeticák értelmezése. | ***Thomas Mann üdvözlése*** |
| **10.** | **A modern angol – amerikai líra** | T. S. Eliot: *Átokföldje* c. művének elemzése, értelmezése | Az *Átokföldjé*ben felismerhető modern költői eljárások azonosítása - szimbolista képalkotás, montázstechnika,  belső monológ, expresszionista stílus. | *Átokföldje* |
| **11.** | **A modernség drámairodalmából** | Betekintés Pirandello és B. Brecht drámaírói újításainak, klasszikussá vált kísérletezéseinek színpadi, színházi világába. | A tanuló megismeri a 20. századi dráma és színház néhány jellemző tendenciáját;  elemez egy-két jelentős 20. századi alkotást, újításaiknak (vagy a hagyomány és újítás kettősségének) figyelembevételével; bemutatja dramaturgiájuk sajátosságait. | *Kurázsi mama és gyermekei* |
| **12.** | **Az epikus színház** | A brechti epikus színház formabontása: az arisztotelészi elveket követő klasszikus színjátszás fellazítása; vita a dráma és a színjátszás mibenlétéről, a műnem értékeiről. | Az ízlés kontextuális függőségének megértése (pl.: kulturális, történeti, közösségi, családi, egyéni beágyazottság). Igény és képesség az ízlés önálló fejlesztésére.  A tanuló képes színházi élményei megfogalmazására, a színházzal kapcsolatos kulturális elvárás-rendszer kritikus szemléletére; alkalmassá válik arra, hogy tudatos és rendszeres fogyasztója legyen színi alkotásoknak. | A dráma műneméről tanult korábbi ismeretek. |
| **13.** | **Hemingway** | Hemingway-regények elemző bemutatása: a történelmi háttér, az írói életanyag és a regény fikciós világa közti kapcsolatrendszer bemutatása. | Az önálló olvasóvá válás támogatása, felkészítés a tanulói szerző- és műválasztásokra, a választott művek önálló feldolgozására és megosztására.  Pedagógus-kompetencia:  5.8 Értékközvetítő tevékenysége tudatos. Együttműködés, altruizmus, nyitottság, társadalmi érzékenység, más kultúrák elfogadása jellemzi. | *Búcsú a fegyverektől*  *Akiért a harang szól*  *Az öreg halász és a tenger* |
| **14.** | **Szolzsenyicin** | Az I*ván Gyenyiszovics egy napja* c. elbeszélés alapján bemutatni a Nobel-díjas, majd emigrációba kényszerített szovjet-orosz író elszánt küzdelmét a bolsevizmus, a sztálinizmus ellen. | A tanuló lehetőséget kap saját olvasmányélményeinek előadására (műbemutatás / ajánlás).  Különböző világlátású művekben megjelenített témák, élethelyzetek, motívumok, formai megoldások közötti kapcsolódási pontok azonosítása, elhelyezése többféle értelmezési kontextusban. Történeti és aktuális olvasat. | *Iván Gyenyiszovics egy napja* |
| **13.** | **Gabriel Garcia Marquez** | A *Száz év magány* c. regény elemző bemutatása a tankönyvi lecke, a feladatok és esetleges közvetlen olvasmányélmények beépítésével. | Különböző világlátású művekben megjelenített témák, élethelyzetek, motívumok, formai megoldások közötti kapcsolódási pontok azonosítása, elhelyezése többféle értelmezési kontextusban. Történeti és aktuális olvasatok. | *Száz év magány* |
| **14.** | **Cseh széppróza a század végén** | Hrabal művei Menzel filmvásznán: *A szigorúan ellenőrzött vonatok* és a *Sörgyári capriccio* c. alkotások elemző bemutatása néhány (közismert) jelenet levetítésével. | Az ítélőképesség, az erkölcsi, az esztétikai és a történeti érzék fejlesztése:  különféle műfajú, más-más művészeti ághoz tartózó művek összehasonlítása, a mű hatása mint műfaj- és médiumfüggő tapasztalat. | Szemelvény: *Őfelsége pincére voltam* (részlet) |
| **17.** | ***Sziszüphosz mítosza*** | Albert Camus mitológiai tárgyú esszéjének értelmezése; szempontok: 1. antik mítosz reneszánsza a XX. században; 2. a szenvedés pátosza és a *Közöny* pokla. | A jelentéstulajdonítás során kapcsolatkeresés az európai és a magyar irodalom nagy hagyományaival, kódjaival.  A tanuló képes korábbi ismereteit új kontextusba helyezni, képes más gondolatmenetének, világlátásának adekvát megismerésére; képes tőle idegen érzések és gondolatok tolerálására. | ***Sziszüphosz mítosza*** |
| **18.** | ***A magyarok vére*** | Albert Camus előszava a Gloria victis c. kötethez, amit az emigráció magyar írói jelentettek meg 56 tizedik évfordulójára.  Közös értelmezés, szövegfeldolgozás. | Igény és képesség az ízlés önálló fejlesztésére.  Szövegértés: a világhírű francia egzisztencialista író tisztelgése a magyar forradalom és szabadságharc mártírjai és hősei előtt – hírünk a világban, magyarságismeret felsőfokon. | ***A magyarok vére*** |
| **19.** | **Összefoglalás I.** | A világirodalom klasszikusaitól a posztmodernig – a tankönyvi összefoglaló fejezet bázisszövegeinek értelmezése: Babits, Szerb Antal és egy mai irodalomtörténész gondolatmenetének értelmezése. | Az összefoglalás önálló alkalmazása (pl.: a lényeg kiemelése, időrend követése, adatok rendszerezése, álláspontok elkülönítése).  A tanuló megismeri a 20. századi irodalom néhány meghatározó tendenciáját. | **Tankönyv** |
| **20.** | **Összefoglalás II.** | Az 5. feladat az avantgárdról, 14. és a 34. a világirodalom korszakos alakjairól, 19. és a 21. Thomas Mann Máriójáról.  Lehetséges csoportbontás, egyéni igényeknek és képességeknek megfeleltetett differenciálással. | Tisztában van a választott szerzőkhöz, művekhez kapcsolódó fogalmi ismeretekkel (pl. intellektuális költészet, mitologizálás, mítosz-regény, dokumentum-irodalom, parabola, egzisztencializmus). | **Tankönyv** |
| **21.** | **Témazáró dolgozat** | Komplex dolgozat a témakörhöz tartozó alkotókról, műveikről, új fogalmaikról és a modernizmus meg-megújuló korszakairól. | Képes eligazodni a tanuló a témakörben, a választott szerzők jellemző tematikája, kérdésfelvetése; formanyelvi, szóhasználati sajátosságai alapján.  Pedagógus-kompetencia:  6.3 A szaktárgy ismereteit és speciális kompetenciáit mérő eszközöket (kérdőíveket, tudásszintmérő teszteket) készít. | **A tankönyv első fejezete** |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| Magyar irodalom a II. világháborúig | | | | |
| **22.** | **Irodalmunk Trianon után** | A két világháború közötti magyar irodalom történeti háttere, Trianon és ami utána következik, irodalmi orgánumok 1944-ig. | A tanuló képes korábbi vagy más forrásból szerzett ismereteinek, tanulmányainak mozgósítására (tantárgyköztiség) – pedagógus-kompetencia:  1.4 Kihasználja a tananyag kínálta belső és külső kapcsolódási lehetőségeket (a szaktárgyi koncentrációt). | Tankönyvek vonatkozó fejezetei |
| **23.** | **Trianon irodalmi visszhangja** | A nemzeti katasztrófa mély nyomot hagyott nemcsak az irredenta költészetben, hanem a legnagyobbak művészetében is: ezt reprezentálják a közösen feldolgozott költemények. | Az ítélőképesség, az erkölcsi, az esztétikai és a történeti érzék fejlesztése:  az ízlés kontextuális függőségének megértése (pl.: kulturális, történeti, közösségi, családi, egyéni beágyazottság). Igény és képesség az ízlés önálló fejlesztésére.  A tanuló alkalmassá válik a műveikről szóló véleményeknek, elemzéseknek az értelmezésére. | Juhász Gyula: *Trianon*  József Attila: *Nem, nem, soha*  Babits: *Csonka Magyarország*  Reményik Sándor:  *Eredj, ha tudsz!*  Dzsida Jenő:  *Psalmus Hungaricus* |
| **24.** | **Kassák és a magyar avantgárd** | *A ló meghal a madarak kirepülnek* – a magyar avantgárd sokat emlegetett poémájának összehasonlítása a szerzőnek ugyanerről a vándorútjáról írt visszaemlékezésével | A tanuló képes más-más irodalmi művek hasonló vagy azonos szempontú értelmezésére, képes önállóan véleményt alkotni morális és esztétikai kérdésekben; irodalmi ízlését fejleszti. | Kassák*: Egy ember élete* |
| **25.** | **József Attila – életrajz, pályakép** | A költő tragikus fordulatokban gazdag életrajzának közös feldolgozása a tankönyvi összefoglaló és más források segítségével: készíthetők projektmunkák a témában. | A tanuló képes a biográfia és annak a költői alkotásokban megidézett mozzanatai közötti bonyolult kapcsolat értelmezésére: proli miliő, az irodalmi próbálkozások sikerei és kudarcai, egyetemek, a mozgalom vonzásában, tragikus szerelmi élmények, betegség. | József Attila: *Curriculum vitae* |
| **26.** | **József Attila tájlírája** | A tankönyvi értelmezés illetve a tájlíra korábbi nagy alkotásai tükrében közösen elemezni József Attila tájverseit – kitekintve azokra is, ahol a vershelyzet leírásának a tartozéka csupán a táj. | A tanuló képes a tájleíró költemény tematikus műfaji, látásmódbeli különbségből vakadó eltéréseinek az értelmezésére Berzsenyi, Csokonai, Petőfi, Ady és Juhász Gyula költeményeivel való összevetésben. | *Holt vidék*  *A város peremén*  *Külvárosi éj*  *Levegőt!*  *Hazám*  *Óda*  *Nyár* |
| **27.** | ***A város peremén*** | Az óra elsődleges célja József Attila gondolati költészetének legtöbbet emlegetett versét a tájvers motivikus összekapcsolásának mentén értelmezni | Szövegértési kompetencia: lírai versszöveg értelmezése nyelvi és stilisztikai ismeretek alkalmazásával | ***A város peremén*** |
| **28.** | **József Attila gondolati költészete** | József Attila gondolati lírájának csúcsteljesítményei – közös kísérlet a versek gondolatmenetének, képszerű gondolkodásának megértésére mindenkinek a maga szintjén és lelki affinitásának függvényében. | A tanuló képessé válik az életmű kiemelt darabjainak bemutatására; a művekről szóló vélemények, elemzések értelmezésére, kritikus befogadására; egy szóbeli témakörben kijelölt feladat kifejtésére. | ***Óda,***  ***Eszmélet,***  ***A Dunánál*** |
| **29.** | **József Attila kései versei** | József Attila *Nem emel föl* és a *Bukj fel az árból* c. istenes verseinek az értelmezése a tematikus műfaj nagy előképeinek a függvényében: Balassi, Ady hasonló témájú verseinek a felidézése, összehasonlítása. | A tanuló képes eligazodni az istenes versek különböző alkotóktól származó hasonló műfajában; képes megérteni az azonos hagyomány (keresztény~keresztyén neveltetés) és a konkrét élethelyzet kettős meghatározottságát. | *Nem emel föl*  *Bukj fel az árból*  *Adj már csendességet...*  *A pócsi Mária* |
| **30.** | **József Attila: *Mama*** | Az ismert költemény elemzése és értelmezése a hasonló tárgyú József Attila-versek összefüggésrendszerében. | A tanuló képes a költő árvaságának, magára maradottságának és az ebből fakadó kétségbeesettségének mint lírai tárgyaknak az érzelmi követésére; empatikus képessége nő. | *Mama*  *Anyám*  *Kései sirató* |
| **31.** | **Létösszegző versek** | A *Születésnapomra* c. ismert vers értelmezése mint létösszegző költemény, óda, sőt ars poetica – ugyanakkor a pályakép hasonló időszakában és élményanyagából keletkezett versekkel szembeállítva | Igény a társadalmi, közösségi és egyéni konfliktusok hátterének megértésére, a morális gondolkodásra és ítéletalkotásra.  A tanuló képe ambivalens tartalmak megértésére, versszerkezetek, verstípusok, hangnemek, formák, témák, motívumok gazdagságának tudatosítására. | *Curriculum vitae*  *Születésnapomra* |
| **32.** | **Önmegszólító verstípus – [Karóval jöttél...]** | József Attila utolsó vershármasa: a létösszegző s egyben önmegszólító versek (az első kivételével) alkalmasak József Attila egzisztenciális számevésének, számadásának értelmezésére. | A tanuló képes a bűn, a bűnhődés avagy büntetés motívumainak értelmezésére általában, illetve a lírai életmű kiemelt darabjaiban. | *[Talán eltűnök hirtelen ...]*  *[Karóval jöttél...]*  *[Íme, hát megleltem hazámat...]* |
| **33.** | **Nagyesszé** | Számonkérés József Attila költészetének ismerete, verseinek értő olvasata tárgykörben.  Választható témák:  1. *Hazám*  2*. Kész a leltár*  3*. Költőnk és kora* | Felkészülés a nagyobb anyaggyűjtést, önálló munkát igénylő szövegek írására.  A tanuló képes olyan irodalmi értekezés megszerkesztésére és megalkotására, ami megfelel az írásbeli érettségi szövegalkotási feladat kritériumainak. | *Hazám*  *Kész a leltár*  *Költőnk és kora* |
| **34.** | **A népi írók mozgalma** | Magyar irodalom a harmincas években – a Nyugat és ellenlábasai: a Kelet népe, a Tanú ás a Válasz; a népiek írói mozgalmának szociális-szellemi gyökerei; a tankönyvi lecke közös feldolgozása | Írás, szövegalkotás:  olvasható, esztétikus, hatékony egyéni írásmód. Lényegkiemelő, áttekinthető, önálló jegyzetelési technika kialakítása.  A tanuló képes megérteni az ugyanazon történelmi-szociális valóságra reflektáló eltérő írói szemléletmódokat, látásmódot és esztétikai irányokat. | népi-urbánus irodalmi háború. irodalmi szociográfia,  *A puszták népe*  *A magyarság pusztulása*  (részletek) |
| **35.** | **Radnóti Miklós pályája** | Radnóti Miklós tragikus élete és elpusztíthatatlan életműve; a pályakép kanyarjai, kötetei tematikája, halál-tudatának érlelődése. | A tanuló képes a költői és prófétai hivatás értelmezésére a világháború küszöbén és a II. világháború alatt. A zsidóüldözések okozta kulturális veszteség befogadása, megértése. | Tankönyvi lecke és a szöveggyűjtemény versei. |
| **36** | **Radnóti hitvesi költészete** | Radnóti Miklós szerelmi lírája feleségéhez írt versei tükrében;  a tematikus verstípus klasszikusainak, Vörösmarty, Petőfi, Ady, József Attila. Radnóti költői témáinak egyéni hangszerelése. | A tanuló képes a hasonló érzelmi tárgy árnyalatnyi különbségeinek érzékelésére, a költői hangütés másságának felismerésére; érti a líra logikáját – ugyanazt ugyanolyanként megverselni epigonizmus. | *Tétova óda*  *Hetedik ecloga*  *Levél a hitveshez* |
| **37.** | **A bori notesz versei** | Az *À la recherche...,* az *Erőltetett menet* és a *Razglednicák* közös elemzése, értelmezése; Radnóti háború-ellenességének pacifista-antifasiszta vonásai. | A tanuló képes történelmi-eszmetörténeti ismereteinek alkalmazására lírai művek értelmezése eszköze gyanánt.  Árnyalt fogalmazásra képes ideológia-történeti témában. | *À la recherche...,*  *Erőltetett menet*  *Razglednicák* |
| **38.** | **Nagyesszé** | Radnóti: *Nem tudhatom*.  Az egy mű elemzése adott szempontból c. érettségi feladattípus (műfaj) kiemelt témái:  1. intertextualitás  2. ellentétek mint szerkesztési elv  3. kollektív bűn és büntetés | A tanuló képes megfelelő terjedelmű és tartalmú irodalmi értekezés megírására az egyik középszintű írásbeli szövegalkotási feladattípus követelményei szerint.  Képes korábbi ismereteit az újabbakkal szintézisre hozni. | *Nem tudhatom* |
| **39.** | **Szabó Lőrinc költői világa** | A tankönyv lírai arcképének közös értelmezése: életrajz, szoros barátság Babitscsal, lírai harmadikutasság, egy-két versének értelmezése a *Te meg a világ* kötetből. | Az ítélőképesség, az erkölcsi, az esztétikai és a történeti érzék fejlesztése:  Az ízlés kontextuális függőségének megértése (pl.: kulturális, történeti, közösségi, családi, egyéni beágyazottság). Igény és képesség az ízlés önálló fejlesztésére  Igény a társadalmi, közösségi és egyéni konfliktusok hátterének megértésére, a morális gondolkodásra és ítéletalkotásra. | *Te meg a világ* kötet egy-két költeménye. |
| **40.** | **Füst Milán** | *A feleségem története* c.regény elemző bemutatása – részben a szövegértési feladatok megoldásával, részben projektmunka prezentálásával | Önálló (tanári ráhagyatkozás nélküli) szövegértelmezés – a regény teljes szövegének feldolgozása projektmódszerrel;  együttműködés páros munkában | *A feleségem története* |
| **41.** | **Összefoglalás – rendszerezés I.** | Az irodalmi kánon fogalma és ismérvei – a tankönyv összefoglaló fejezeteinek bázisszövegei a kánon természetéről; közös feladatmegoldás – a kánon irodalomszociológiai háttere: irodalmi értékelés és recepció. | A tanuló képes más gondolatmenetek adekvát befogadására, képes az irodalmi értékrend szubjektivitásának megértésére. | **Tankönyvi szemelvények.** |
| **42.** | **Összefoglalás – rendszerezés II.** | A tankönyv összefoglaló feladatainak megoldása differenciálás és tanulói kooperáció révén.  Különös tekintettel az alábbiakra:  71. oldal/6 -8. – 71-72. oldal/ 16-17. | A tanuló képes (kis segítséggel) önállóan vagy kisebb csoportban összefoglaló jellegű feladatok megoldására és a feladatmegoldás szóbeli interpretálására. | Tankönyvi szemelvények. |
| **43.** | **Összehasonlító műelemzés**  *[Ős patkány terjeszt kórt...]*  *Töredék* | József Attila és Radnóti Miklós egy-egy versének összevetése megadott szempontok szerint:  - költőnk és kora;  - fajok és nemzetek;  - totalitárius ideológiák;  - költői képalkotás | A tanult ismeretek kreatív és gyakorlatias alkalmazása nem tanult versek önálló értelmezése, elemzése kapcsán. | *[Ős patkány terjeszt kórt...]*  *Töredék* |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| Magyar irodalom 1945 után | | | | |
| **44.** | **Irodalmunk ’45 után a hetvenes évekig** | Magyar írók és a kommunista rezsim viszonya ’56 előtt és után: sokadik cezúra ’48, a fordulat évében; az írók szerepe a desztalinizáció éveiben (1953-56); a magyar irodalom bebörtönzése és 1963 után. | Írás, szövegalkotás:  olvasható, esztétikus, hatékony egyéni írásmód, lényegkiemelő, áttekinthető, önálló jegyzetelési technika kialakítása.  A tanuló képes történelmi-eszmetörténeti tudását a magyar irodalomtörténet kanyarulatainak megértésére, követésére alkalmazni. | Tankönyvi lecke. |
| **45.** | **Magyar irodalom az emigrációban** | Márai Sándor: *Egy polgár vallomásai –* a művész és a polgár kettőssége, Nyugat- illetve Közép-Európa ambivalens kapcsolata; a tankönyvi feladatok értelmezése és megoldása | Az ítélőképesség, az erkölcsi, az esztétikai és a történeti érzék fejlesztése:  igény és képesség az ízlés önálló fejlesztésére.  Igény a társadalmi, közösségi és egyéni konfliktusok hátterének megértésére, a morális gondolkodásra és ítéletalkotásra. | Tankönyvi lecke, feladatok, szöveggyűjtemény szemelvénye. |
| **46.** | ***Halotti beszéd*** | Márai Sándor versének közös elemzése, értelmezése.  Kiemelt szempontok:  - biográfiai háttér, személyesség;  - történelmi kontextus;  - költői vendégszövegek szerepe;  - diaszpóra: széthullás  Lehetőség csoportmunkára. | A tanulóképes összetett lírai mű értelmezésére, az intertextualitás funkciójának felismerésére; az etikai, ill. esztétikai üzenet befogadására. Érti a nemzet és nyelv, a személyes identitás és a kollektív összefüggését. | *Halotti beszéd* |
| **47.** | **Németh László** | Németh László pályája: egy kettétört esszéista életművének poraiból feltámadt főnix;  a szépíró alkotóerejének megújulása a száműzetés évei után – regényei és drámái. | Felkészülés az információ értékének, jelentőségének felismerésére, értékelésére, kritikájára.  A tanuló alkalmassá válik a művekről szóló véleményeknek, elemzéseknek az értelmezésére; egy-egy szóbeli témakör kifejtésére; memoriterek tolmácsolására. | Tankönyvi lecke,  *Kisebbségben –* részletek Monostori Imre kismonográfiájából;  az *Iszony* fogadtatása |
| **48.** | ***Iszony*** | Németh László regényének közös feldolgozásának szempontjai:  - a regény keletkezése;  - szerkezet-szerkesztés;  - a dzsentri úri kisasszony és a zsírosparaszt Sanyi házassága;  - Nelli jelleme és archetípusa. | A tanuló képe egy tőle (valószínűleg) idegen személyiség látásmódjával és érzékenységével, előítéleteivel és viszolygásaival megismerkedni; az olvasmány élménnyé válik, a személyiség értékhordozóvá. | Ajánlott olvasmány: *Iszony* |
| **49.** | ***Galilei*** | Németh László történelmi drámája avagy önéletrajzi ihletésű parabolája; a ***Galilei* feldolgozása kiselőadások, projekt-feladatok és prezentációk által: történelmi-művelődéstörténeti anyag, keletkezéstörténet és a dráma fogadtatása; a hős és kora; máglya avagy megalkuvás.** | A tanuló képes önálló ismeretszerzésre, irodalmi olvasmányát képes megadott szempontok szerint értelmezni; képes online források tudatos és kritikus használatára.  Pedagógus-kompetencia:  2.4 Célszerűen használja a digitális, online eszközöket. | ***Galilei*** |
| **50.** | **Illyés Gyula pályája** | A nagy túlélő pályája: Kassáktól Babitsig, Móricztól József Attiláig, a Választól a Magyar Csillagig – Illyés irodalmi munkássága a szépirodalmi töltésű szociográfiától az irodalmi ihletésű regényes életrajzig, önéletírásig; drámák és lírai alkotások. | A tanuló képes valamelyest eligazodni a magyar irodalom huszadik századi útvesztőiben –  pedagógus-kompetencia:  8.4 Rendszeresen tájékozódik a szaktárgyára és a pedagógia tudományára vonatkozó legújabb eredményekről, kihasználja a továbbképzési lehetőségeket. | Tankönyvi pályakép; online források, tudásmegosztás. |
| **51.** | ***Egy mondat a zsarnokságról*** | Illyés versének elemzése, értelmezése.  szempontok:  1. Versbeszéd, szerkezet;  2. történelmi háttér;  3. zsarnokság és szabadság konfliktusa,  4. keletkezés és fogadtatás. | A tanuló tisztában van az adott 20. századi szerző életművének jellegével; az alkotó helyével, szerepével a magyar irodalom történetében egy művének behatóbb tanulmányozása révén. | ***Egy mondat a zsarnokságról*** |
| **52.** | **Weöres Sándor lírája** | Egy különös költő szabálytalan pályája: Weöres Sándor a csodafelnőtt. Életműve, szellemi igazodási pontjai, klasszikusai. | Irodalmi kultúra, az irodalmi művek értelmezése:  annak felismerése és tudatosítása, hogy az irodalomolvasás érzelmi, gondolati, erkölcsi, esztétikai élmények forrása.  A tanuló megismeri Weöres Sándor költészetének tematikus és formai változatosságát, gondolati költészetét; szerepverseit. | *A vers születése* (részletek)  *A tündér*  *A galagonya*  *Csiribiri*  *Ha a világ rigó lenne*  *Paripám csodaszép pejkó* |
| **53.** | **Örkény István** | Örkény világszerte ismert modern drámája, a Tóték. A közös elemzés és feldolgozás szempontjai: történelmi és életrajzi háttér; az abszurd és a groteszk keveredése;  a mű filmes adaptációja: *Isten hozta, őrnagy úr!* | A modern drámáról és a második világháborús magyar részvételről (a keleti front és a doni katasztrófáról) tanult ismeretek gyakorlatias alkalmazása; etikai mozzanatok a dráma cselekményében és végkifejletében. | kötelező olvasmány: *Tóték* |
| **54.** | **Örkény egypercesei** | *In memoriam dr. K.H.G.*  – Örkény egyik legjellegzetesebb egyperces novellája; a kitalált műfaj karakteres elemei, a tárgy és kor- (kór-)történeti összefüggései – arról, hogy mi a groteszk. | Az idő- és térmegjelöléseknek vagy ezek hiányának értelmezése;  a tanuló képes az irodalmi mű szövegének implicit sugallatait megérezni, képes a kontextus tágabb összefüggéseiben a cselekmény elemeit, a motivációt értelmezni. | *In memoriam dr. K.H.G* |
| **55.** | **Pilinszky János** | Az ismert katolikus költő sajátos lírája a XX. századi magyar költészet egyik etalonja. Költői világának bemutatása néhány verse elemzésével, motívumaival. | Irodalmi kultúra, az irodalmi művek értelmezése:  a lírai beszédmód változatainak értelmezése; korszakra jellemző beszédmódok néhány jellegzetes alkotásának összevetése.  A tanuló képes Pilinszky János felismerni egy-egy példán világlátásának tükröződését költészetében; alkotásmódjának, poétikai megoldásainak, motívumainak sajátosságait. | Választott költemények értelmezése az életműből. |
| **56.** | **Nemes Nagy Ágnes** | Nemes Nagy Ágnes Babits *Esti kérdés* c. verséről írt esszéje;  A feladat a költő elemzési szempontrendszerének megfigyelése; miért esszé, s miért nem tanulmány? Mi a különbség? | Versszervező elvek felismerése és értelmezése az *Esti kérdés* c. műben;  A tanuló megismeri a babitsi költészet egyik legavatottabbjának a versértelmezését; különbséget tud tenni irodalomtörténész és egy lírai költő versértelmezése között. | Nemes Nagy egy esszéje. |
| **57.** | **Nagy László** | Nagy László, az ötvenes évek fiatal költőinek egyike, aki a legmesszebb jutott József Attila után. Pályája, jellegzetes költői hangütése néhány verse alapján. | A tanuló képes megérteni a félig-meddig népis, félig-meddig modern hangütés mögött a költői szintézis nagyszerűségét; a magyar népdal ritmusának és képkincsének avatott imitálását. | *Ki viszi át a szerelmet?*  *Adjon az Isten*  *Versben bujdosó* |
| 58. | ***József Attila!*** | Nagy László verse József Attiláról, József Attilához; a modern költészet intertextualitása – József Attila sorok, képek vagy gondolatok megidézése; közös feldolgozás egyéni gyűjtőmunka. | A tanuló képes egy lírai alkotás szövegében evokációt lokalizálni, vendégszöveget felismerni – s értelmezni azok felbukkanását, azok megidézését. | ***József Attila!*** |
| **59.** | **Mészöly Miklós** | Mészöly Miklós a magyar posztmodern széppróza úttörője; *Jelentés öt egérről* c. elbeszélése az állatmese parabolisztikáját egyesíti a tárgyilagos, szenvtelen elbeszélésmóddal.  A közös elemzés célja ennek megfigyelése. | Különböző típusú, terjedelmű és műfajú – klasszikus és kortárs, magyar és világirodalmi – epikai művek elemzése, értelmezése.  Az elbeszélés és a novella, az állatmese (a fabula) és a parabola műfaji különbségei; a posztmodern un. prózapoétika új elemei és hangsúlyai – a nézőpontváltás tudatossága. | *Jelentés öt egérről* |
| **60.** | ***Jelentés öt egérről*** | A 2015. október 12-i írásbeli érettségi egyik szövegalkotási feladatának javítókulcsa: a javítási-értékelési útmutató lehetséges tartalmi elemek címszó alatt értelmezi az elbeszélést.  A javítókulcs közös feldolgozása. | Felkészülés az információ értékének, jelentőségének felismerésére, értékelésére, kritikájára.  A tanuló képes műértelmezések, műelemzések önálló feldolgozására. | Korábbi érettségi feladatok javítási-értékelési útmutatója. |
| **61.** | **Amikor nem szól az ötágú síp** | A magyar irodalom nemzeti jellegének széttöredezettsége: a tankönyvi tudós esszé leírása az 1945 utáni magyar irodalmakról: az anyaországi, a határom túli és a nyugati emigráció irodalmi élete. | Különböző olvasott vélemények összevetése, különbségek és hasonlóságok felismerése, értelmezése és kritikája különféle műfajokban.  A tanuló képes önállóan következtetéseket levonni a sovén nemzetállami politika és a szektás kommunista pártállam kultúrpolitikáját illetően. | Tankönyv 134. oldalának bázisszövege. |
| **62.** | **Összefoglaló feladatok** | A tankönyv feladatainak megoldása kooperáció és differenciálás mellett. | A tanuló megismeri a század irodalmának néhány törekvését, sajátosságát (nemzeti konzervatív irodalom, népi írók mozgalma, határon túli magyar és emigráns irodalom). | Tankönyv összefoglaló egysége. |
| **63.** | **Témazáró** | Komplex feladatlap az 1945 utáni magyar irodalom tárgyköréből: teszt- és kisesszé-feladatok. | A tanuló képes tudásáról adott irodalomelméleti és történeti fogalmak mentén számot adni.  Pedagógus-kompetencia:  2.3 Komplex módon veszi figyelembe a pedagógiai folyamat minden lényeges elemét: a tartalmat, a tanulók előzetes tudását, motiváltságát, életkori sajátosságait, az oktatási környezet lehetőségeit, korlátait stb. |  |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| A közelmúlt magyar irodalmából | | | | |
| **64.** | **A közelmúlt magyar irodalma** | Mit értünk a közelmúlt magyar irodalmán?  Mi a kortárs, ki a kortárs?  Fogalmi bevezető; tájékozódás térben és időben. | A szövegelemzés alapvető eljárásainak önálló alkalmazása (a téma megállapítása, a lényeg kiemelése, adatkeresés, ok-okozati kapcsolatok, válaszadás kérdésekre, vázlatkészítés, összefoglalás).  Annak a belátása, hogy a kortárs törekvések megismerése segíti a körülöttünk levő világ megértését. | Tankönyvi lecke |
| **65.** | **Líra és epika** | Csoóri Sándor, Nagy Gáspár, Buda Ferenc – Tandori Dezső, Petri György, Orbán Ottó;  Szilágyi István, Sütő András – Esterházy Péter, Nádas Péter, Spiró György. | Szemelvények a kortárs szépprózai alkotásokból, lírai művekből, esszéirodalomból.  A tankönyvi lecke – *A közelmúlt* *magyar irodalmából* – feldolgozása szaktanári iránymutatással. | Szemelvények ill. online források,  pl.  [www.litera.hu](http://www.litera.hu) |
| **66.** | **Kertész Imre** | Kertész Imre irodalmi Nobel-díjas regénye, a *Sorstalanság.*  A mű elemző bemutatása; a cselekmény, a főhős, a történelmi háttéresemények, zsidó identitás és kollektív sors, kollektív bűn és büntetés. | A tanuló képes más forrásból szerzett ismereteit mozgósítani a magyar holokauszt-irodalom egyik korai (keletkezésekor el nem ismert), majd világhírűvé vált műve értelmezésében. | *Sorstalanság*  (kötelező olvasmány) |
| **67.** | **Magyar Bildungsroman** | Kertész Imre *Sorstalanság* c. műve fejlődés- vagy nevelésregény: főhőse, Köves Gyuri az események mentén válik beavatottá, a regény alaptémája a naiv és tapasztalatlan legényember szellemi érése.  Műértelmezés adott szempontból. | Az érettségi követelmények egyik prioritása: a tanuló képes irodalmi mű adott szempontú értelmezésére.  A tanuló empatikus képességét teszi próbára a regény, az utólagos tudás mozzanatával a szellemi érlelődés, a személyiség önfejlesztése kerül fókuszba. | *Sorstalanság* |
| **68.** | **Petri György** | Petri György *Kivagy, Catullusom* és/vagy *Vagyok, mit érdekelne* című művének értelmezése. | A lírai beszédmód változatainak értelmezése; korszakra jellemző beszédmódok néhány jellegzetes alkotásának összevetése.  A költői nyelvhasználat összetettségének felismerése, a grammatikai eszközök funkciójának értelmezése.  A tanuló képes a modern, posztmodern líra értő befogadására; képes a hagyománnyal szakító költészet stíluseszközeinek értelmezésére. | Egy-két választott költemény értelmezése. |
| **69.** | **Kányádi Sándor** | Kányádi Sándor lírai portréja - néhány versének közös feldolgozása révén; a *Sörény és koponya* c. kötet históriás énekeinek szín- és formavilága; a székely költő hagyományőrzése, prófétasága. | Téma, hangnem, beszédhelyzet és műfaj összefüggéseinek megfogalmazása néhány jellegzetes példán.  A posztmodern magyar irodalom kortársaként felismerni az erdélyi magyar irodalom hagyományos értékeit, megismerni klasszikusait. | *Krónikás ének*  *Nyerges-tető*  *A bujdosni sem tudó szegénylegény éneke* |
| **70.** | **Tandori Dezső** | Tandori Dezső *Előkészületek és születésnap*, *Semmi kéz* és/vagy *Macabre a mesterekért* | A lírai beszédmód változatainak értelmezése; korszakra jellemző beszédmódok néhány jellegzetes alkotásának összevetése.  A költői nyelvhasználat összetettségének felismerése, a grammatikai eszközök funkciójának értelmezése.  A tanuló képes a modern, posztmodern líra értő befogadására; képes a hagyománnyal szakító költészet stíluseszközeinek értelmezésére. | Egy-két választott költemény értelmezése. |
| **71.** | **Nádas Péter** | Nádas Péter *Párhuzamos történetek –* részlet a szöveggyűjteményből. Közös szövegértelmezés az alábbiak szerint: Ki lehet főszereplő a három figura közül? Kor- és környezetrajz pontossága; az elbeszélő jelenléte. | A tanuló részben a tankönyvi szövegelemzés szempontjai alapján, részben tanári instrukciók, részben saját olvasata szerint képes valamiféle összképet alkotni a posztmodern széppróza egyik legfontosabb művéről. | Szemelvény a szöveggyűjteményben. |
| **72.** | **Esterházy Péter** | Esterházy Péter *Harmonia caelestis* c. művének részlete: a közös értelmezés középpontjában olyan kifejezések értelmezése áll, amelyeket a szerző mindennapiként kezel, holott históriai jegyzetekkel kell ellátni. | A tanuló a szövegösszefüggés és saját kutatómunkája révén szerzett ismeretek alapján képes olyan kifejezések implicit sugallatai megértésére, amelyek egy történelmi család – az Esterházyak – tündöklését és bukását fémjelzik. | Szemelvény a szöveggyűjteményben. |
| **73.** | ***Caligula helytartója*** | Székely János történelmi parabolája nyilvánvalóan átvitt jelentésű: a közös értelmezés explicitté teszi, hogy miért beszél a hetvenes évek erdélyi magyar drámája római párhuzamok burkolt utalásai révén. | A tanuló képes ismereteit egy mű értelmezése szolgálatába állítani: a közelmúlt kelet-európai szocialista rendszereinek legelborzasztóbb megvalósulására ismerni a magyar, zsidó kisebbségi lét párhuzamában. | ***Caligula helytartója*** |
| **74.** | **Kovács András Ferenc** | *Bírálóimhoz. Születésnapomra. Plágium!* – a posztmodern költő és József Attila ismert versének összehasonlítása.  Kiemelt szempontok: verstani párhuzamok; szerkesztés, ars poetica, intertextualitás. | A tanuló képes irodalmi művek értő összevetésére, felismeri a műfajok és hangnemek hasonlóságát és különbségét; világosan érti az imitáció és a plágium különbségét. | *Bírálóimhoz. Születésnapomra. Plágium!*  *Születésnapomra* |
| **75.** | **Dragomán György** | Dragomán György *A fehér király* című művéből választott részlet (*Világvége)* feldolgozása a tankönyv és a szöveggyűjtemény alapján. | Közös munka révén az érettségi feladatként kitűzött kisprózai mű értelmezésének megbeszélése, megvitatása. | **Dragomán György: *A fehér király* részlete *(Világvége).*** |
| **76.** | **Összefoglalás** | Paradigmaváltás a kortárs magyar irodalomban – a tankönyvi összefoglalás bázisszövegeinek értelmezése. Miben más a legújabb kori posztmodern magyar líra illetve epika a hetvenes évek nagy alkotóihoz mérten? | A tanuló képes irodalomtörténeti jellegű szövegek értelmezésére – tanári segédlettel. | Tankönyv |
| **77.** | **Témazáró dolgozat** | Komplex feladatlap az 1945 utáni magyar irodalom tárgyköréből: teszt- és kisesszé-feladatok. | Megismeri a kortárs irodalom néhány törekvését, sajátosságát, a posztmodern, digitális irodalom, hangos könyv fogalmát. |  |

| Témák órákra bontása | Az óra témája (tankönyvi lecke) vagy funkciója | Célok, feladatok | Fejlesztési terület | Ismeretanyag |
| --- | --- | --- | --- | --- |
| Matúra – felkészülés az érettségire | | | | |
| **78.** | **Középszintű érettségi magyar nyelv és irodalom**  **tantárgyból** | Jogszabályban rögzített kötelező szaktanári tájékoztatás a magyar középszintű érettségi vizsgáról. | A tanuló megismeri a kötelező érettségi vizsgatantárgya követelményeit és vizsgaformáit; érti az írásbelire való felkészülés közvetettségét, megismeri a szóbeli témaköröket és tételeket. | Szövegértés - szövegalkotás,  érvelés, egy mű adott szempontú elemzése, összehasonlító műelemzés;  tartalom – szerkezet – nyelvi minőség. |
| **79.** | **Az írásbeli érettségi** | A szövegértés és a szövegalkotás időkerete, pontozása (értékelése)  minimális követelmények, segédeszköz használata (szöveg, illetve helyesírási szótár) – felkészülés az írásbelire. | A tanuló szembesül a részletes vizsgakövetelményekkel, megismeri a vizsgafeladatok szerkezetét. | Vizsgaleírás |
| **80.** | **Érvelés I.** | A korábbi vizsgafeladatok két, eltérő típusa:  1. az ún. zsanettes érvelés: hétköznapi téma - pro és kontra érvek;  2. érvelő esszé – szigorúan megkövetelt irodalmi hivatkozással. | A tanuló megérti, hogy az érvelés egyre inkább pontos irodalmi hivatkozásokat kíván tőle: szerző, műcím, illetve releváns példa gyanánt;  általában 3-4 műrészletre kérnek utalást adott téma kapcsán. | Korábbi vizsgafeladatok. |
| **81.** | **Érvelés II.** | Az érvelő fogalmazás szerkezete; a bázis-szövegre való reflektálás, érvelési módok, magának az az ún. érvnek a mibenléte, fajtái.  Korábbi jó feladatok elemzése, a javítási-értékelési útmutató információinak felhasználása. | A tanuló mozgósítja nyelvi ismereteit és kompetenciáit, amit a retorika kapcsán magyar nyelvtan órákon megismert. | Nyelvtani (retorikai) ismeretek, korábbi vizsgafeladatok. |
| **82.** | **Egy mű adott szempontú elemezése** | A vizsgafeladat tipikus elemei: a feladatleírás pontos értelmezése, a kiemelt szempontok és az írásbeli szövegalkotás szerkezetének összefüggései, terjedelmi előírások, nyelvi minőség. | A tanuló tisztában van az egy mű adott szempontú értelmezése feladattípus esetében a szigorú követelményekkel: a kiemelt feladatelemeket ki kell dolgoznia, a terjedelmet el kell érnie. | Vázlat szerkesztése:  bevezetés,  kifejtés bekezdésekre tagolva (bennük tételmondat és argumentáció),  befejezés. |
| **83.** | **Hajnóczy Péter:**  ***Ki a macska?*** | Hajnóczy Péter szövegének értelmezése a tankönyvi esszé feldolgozása révén;  kiemelt szempontok:  1. elbeszélői nézőpont változása  2. csattanó  3. tételmondatok keresése | A tanuló képes egy vizsgafeladat kidolgozásából megfelelő következtetéseket levonni és tapasztalatokat nyerni a konkrét követelmények, a tartalmi és nyelvi minőség tekintetében. | Tankönyv 183. oldal |
| **84.** | **József Attila:**  ***Flórának*** | József Attila kései (öngyilkossága évében írt) szerelmei költeményének illetve az arról szóló tankönyvi esszének az összevetése a feladattípus követelményeinek való megfelelés tekintetében | A tanuló felismeri a feladat konkrét kiemeléseit, azokat vissza tudja keresni a tankönyvi mintafeladat-megoldásban; képes állítások ténybeli valóságalapjának és a véleményeknek a megkülönböztetésére. | Tankönyv 190. oldala |
| **85.** | **Összehasonlító műelemzés** | Kölcsey *Zrínyi dala és Zrínyi második éneke* c. költeményeinek összehasonlító elemzése a tankönyvi szöveg alapján.  Kiemelt feladat: a nemzeti lét tragikus perspektívája, idő- és értékszembesítés, beszédmód. | A tanuló képes ugyanannak a szerzőnek két művét összekapcsolni evidens és kevésbé triviális szempontok szerint. Képes a keletkezés közti különbséget az életrajzi, kortörténeti események függvényeként értelmezni. | Tankönyv 187. oldala |
| **86.** | **Babits – Kaffka Margit:**  ***Hegeso sírja***  ***Egy efezusi Diána*** | A két nyugatos alkotó korai műveit állítja szembe a feladat a klasszikus modernség tárgyis líratípusának kordivatjaként; a tankönyvi értelmezés irányt mutat a mítoszok titkának, szövevényes összekapcsoltsága felé. | A tanuló képes a tankönyvi esszé szempontrendszerének a rekonstruálására, képes abból mintát levenni saját, önálló feladata számára; képes korábbi ismereteit az antik mitológiáról feleleveníteni. | Tankönyv 188. oldala |
| **87.** | ***Pacsirtaszót hallok megint…***  ***Második ecloga*** | Petőfi és Radnóti költeményeinek összehasonlítása jó példa arra, hogy az összehasonlításban nem a felszíni hasonlóság – háború és béke, szerelem és halál, közéleti szerep és privát lét szembeállítása a fontos, hanem az ellentét a két vershelyzet, a két költő élethelyzete és költészetfelfogása között. | A tanuló képessé válik a felszíni hasonlóságok vonzás ellenében a művek mélyére látni, felismeri a lírai költemények jelentésének rétegzettségét, strukturáltságát, költőszerepek alkati másságukból fakadó eltérését, az össze nem hasonlítható nemzeti szabadságharc és a nagy világégés különbségét. | Tankönyv 182. oldala |
| **88.** | **Életművek I.** | Petőfi és Arany életrajzának, pályaképének, költői életművüknek a felidézése, rendszerezése; a szóbeli tételeken belül feladat-variánsok megoldása akár csoportban, akár önálló munkával. | A tanuló képes a legkiemeltebb alkotók teljes életművének áttekintésére, a korábban tanult és elemzett alkotásaikat mélyebb összefüggésrendszerben látja, maga is érett személyiségként reflektál azokra. | A 10. évfolyam ismeretanyaga kiegészítve más forrásokkal. |
| **89.** | **Ady** | Ady Endre életműve egyenesen megköveteli az újabb stúdiumokat, egyrészt páratlan összetettsége, folytathatatlansága okán, másrészt mert a tanulók személyiségének fejlődése új megvilágításba helyezheti tipikus témáit, ellentmondásos látásmódját. | Ugyanazon tétel – Ady költői újszerűsége – dacára vagy éppen azért a tanulók „gyakorló” feladatokként elemeznek magyarság- és istenes verseket, ars poeticát, Léda- vagy Csinszka-verset, forradalmi vagy kuruc verset, szimbolistát vagy inkább a magyar szecesszió szép példáit. | A 11. évfolyam ismeretanyaga |
| **90.** | **Babits és Kosztolányi** | A Nyugat első nagy nemzedéke lírai nagyságait inkább elválasztják költészetük, életművük sajátosságai, ugyanakkor hasonlóképp értelmezhető a *Jónás könyve* és a *Boldog, szomorú dal* vagy a *Hajnali részegség,* a *Halotti beszéd* katolicizmusa, dr. Moviszter alakja. | A tanuló képes közel azonos életfelfogás, művészi tematika megragadására más körülmények közt, más műfajban írt költői-írói művek esetében is.  Ezt a kompetenciáját alkalmazhatja az írásbeli szövegalkotási feladatok megoldásakor vagy a szóbeli tétele kifejtésének kezdetén. | A 11. évfolyam ismeretanyaga |
| **91.** | **Portrék** | Az érettségi vizsgakövetelményekben tételesen felsorolt 13 szerző közül a szaktanár által választott minimálisan 4 költő, ill. író profilja a korstílus, a téma, a műfaj, a kompozíció, a jellemző motívumok, jelentésrétegek, világlátás alapján. | Legalább 3-4 lírai és/vagy 1-2 epikai alkotás szövegismereten alapuló több szempontú értelmezése. Az életmű néhány jellemzője keretében 2-3 lírai és/vagy értelemszerűen egy vagy néhány epikai, drámai alkotás bemutatása. | Balassi Bálint, Csokonai Vitéz Mihály, Berzsenyi Dániel, Kölcsey Ferenc, Vörösmarty Mihály, Mikszáth Kálmán, Móricz Zsigmond, Szabó Lőrinc, Radnóti Miklós, Weöres Sándor, Ottlik Géza, Márai Sándor, Pilinszky János. |
| **92.** | **Vörösmarty** | Aki a legjobban hiányzik a top 6-ból (életművek) - vegytiszta romantikájának bemutatása néhány választott lírai alkotásán keresztül, a *Szózat* újabbértelmezése történeti beágyazottsága ellenére kortalan üzenetként, kategorikus imperativus gyanánt. | A tanuló képes magyar irodalmi klasszikusok értékközvetítő szellemi nagyságának befogadására. | A 10. évfolyam ismeretanyaga;  a *Szózat* mint vendégszöveg Márai *Halotti beszéd* c. versében. |
| **93.** | ***Üzenet egykori iskolámba*** | Adynak a zilahi Wesselényi Kollégiumban töltött diákéveit himnusszá emlő versének közös meghallgatása; reflexiók, benyomások, vélemények – kötetlen beszélgetés a versről vagy az iskoláról, a diák-létről. | Pedagógus-kompetencia:  4.4 A tanuló(k) teljes személyiségének fejlesztésére, autonómiájának kibontakoztatására törekszik. |  |